
PREFACE 



TT UGH or, as he is familiarly called, Hughie Haliburton, the Author 
of the Sketches of Scottish Life and Character among the Ochils 
contained in the present collection, has at least the merit of writing 
upon a subject which he knows personally, and in which he is directly 
interested. He lives among the people whom he describes — wears their 
dress, speaks their language, shares their joys and sorrows. He is, in 
short, one of themselves. He counts himself, and is counted, no 
better than his neighbours — except only that he is allowed to lay special 
claim to a gift of graphic expression, which on occasion takes a metrical 
form. 

His Pastorals reveal all about himself that he cares to make known. 
They represent him as a veritable shepherd living in healthy solitude 
with social instincts. His housekeeper on the hillside is a " single " 
sister — for Hughie is a bachelor. He has at various times pondered 
the idea of entering the marriage ■ state, but hitherto something has 



vi PREFACE. 

always occurred to postpone or prevent a decision. He is now, in 
his own language, " wearin' near twa score an' ten,'' and, though 
fleeting visions of a mysterious Peggy occasionally cross his dreams by 
night, his thoughts by day return to celibacy and soberness. He is 
however no enemy to matrimony in others : he can congratulate his 
friend Jamie on leaving the ranks of " the Wanters," and console 
Nannie in the absence of Davie with an assurance of Davie's faithful- 
ness. 

Hughie's philosophy of human life is perhaps worthy of particular 
attention. It is at once cheerful, manly, and practical. To look habit- 
ually at the bright side of things, to attend always to present duty, and 
generally to follow the dictates of common sense are among its features. 
There is besides a wide sympathy, guided by intelligence and guarded 
by humour, plainly present in Hughie's philosophical practice, which 
proves his heart to be as good as his head. 

Of Hughie's many friends, old and young, male and female, it would 
be invidious to particularise one more than another. It may be remarked 
generally that, if they stand forth with the dramatic distinctness of figure 
and character which obtains in real life, it is because they are no mere 
imaginary abstractions, but flesh and blood realities, moving about among 

the Ochils at. the present moment, lusty and world-Hke — with the soUtary 
exception of Andro, whose untimely death still casts a gloom over one 
nook of the hills. 

The bit of Latin at the beginning of each sketch is put there by 
the Editor, who sees in Hughie's experience of life among the hills of 
Scotland a remarkable correspondence to that of Horace, twenty cen- 
turies ago, in ancient Rome. 

J. LOGIE ROBERTSON. 




Hughie's Advice to his Brother John, 

His Advice to Auld Tammy to tak' the use o' his 

Savings, ....... 

His Indignation at the Conduct of the Absconding 

Elder, ....... 

His Anticipation of Hogmanay Night, 

His Refusal to Emigrate, ..... 

His Consolation to Allan for the Loss of his Son, 
Hughie in Love with a Shrew, .... 



PAGE 

I 



6 
9 

12 

15 
I? 



CONTENTS. 



His Advice to Dauvit to Enjoy the Fine Weather, 

His Anxiety for Davy on the Seas, 

He takes his Ease in his Inn, . 

His Invitation to a Friend in the City, 

His Bachelor Party, 

HuGHiE at the Maiden's Well, . 

His Testimony to the worth of Auld Elspeth, 

He Consoles and Counsels Young Nannie in the Absence 

of Davie, ..... 
His Waddin' Gift to Jame, 
His Monument, ..... 
He Fa's in with a Fairy, 
His Happiness based on Contentment, 
He Thinks Himself now too Old for Love, . 
He Lectures a Vain Old Maid, 
He Flatters Saunders with an Ironical Description of 

Himself, .... 

His Winter Excuse for a Dram, 
Hughie in Murnins : He Laments the Loss o' his Friend 

Andro, .... 

He is driven in by a Tempest, but defies the Elements 

from behind a Jorum, .... 

His Views on Soldiering, . . . 

His Spring Sunshine dashed with Shadow, 
His Advice to Tammy to live less for the Future, an 

mair for the Present, .... 



PAGE 
19 
22 

25 

27 

3° 
34 
37 

39 
41 
44 
47 
49 
SI 
53 

55 
58 

61 

63 
65 
67 

69 



CONTENTS. 



PAGE 



His Flight : He figures as an Eagle, . . . ,71 

He offers Consolation to his Sister Meenie, whose Heart 

IS WITH Donal' in Lochiel, ..... 74 

He Remonstrates with Davie, a Dour Critic, . . 76 

His Belief in Present Duty, ..... 80 

Hughie upon Human Conduct, . . . . .81 

Hughie at the Smiddy — A Dramatic Idyl — 

Part I., . • ■ • . -83 

Part II., ...... 90 

Glossary, ........ 97 



HUGHIE'S ADVICE TO HIS BROTHER JOHN. 




" O nines eodem cogimur." — Car. II,, 3, 

EAR JOCK, ye're higher up the brae 
Than me, your aulder brither — 
Keep mind the higher up ye gae 

The mair ye're in the weather. 
I'm no' misdootin' that ye're wice, 
j) An', for your ploo-share, speed it ! 



But I may better gi'e advice, 
An' ye may better need it 



The higher up the brae ye speel 

The farrer it's below ye, — 
Tak' tent ye dinna gi'e the deil 

Occasion to dounthrow ye. 
Be douce an' ceevil wi' success. 

For Fortune's no' to trust aye ; 
Then if your head should tak' the gress 

Ye're whaur ye were at first aye. 

A 

An honest fa', wi' conscience clear, 

It never brak' a bane yet; 
There's aye the honest course to steer 

For a' that's come an' gane yet. 
But letna lucre be your aim. 

Pursued thro' thick an' thin aye ; 
The honour o' an honest name. 

That's what you first should win aye. 

For happiness (to God be thanks !) 

Is no' the gift o' Fortun': 
Wi' place the limmer plays her pranks, 

Wi' men like puppets sportin' — 
Rich folk lookin' idly on 

At puir folk busy dargin' — 
But happiness, my brither John, 

It wasna in the bargain. 

The ups an' douns o' human life 

Are like a fairy revel; 
But a' the warld, an' his wife. 

Maun lie at ae great level. 
An' that's a thocht for me an' you 

When Fate's awards perplex us; 
In calm eternity's wide view 

There's little that should vex us. 

Fate's like the waves aneth the mune, 

An' we are vessels ridin'; 
It's doon an' up, an' up an' doon, 

An' here there's nae abidin'; 
But on the far horizon's edge, 

To which we're ever driftin'. 
The changes on oor pilgrimage 

Are but a paltry shiftin'. 

HUGHIE'S ADVICE TO AULD TAMMY TO TAK' THE USE 

O' HIS SAVINGS. 

" Liiiquenda tellns et domus." — Car. II., 14. 



"V/'E'RE agein', Tammy, agein' fast, 
The season o' your strength is past ; 
Ye're white but whaur ye're bauld ; 
The footmarks o' the craw are seen 
Aboot the corners o' your een — 

Ye're auld, my frien', ye're auld ! 
There's some that on life's mornin' road 

Fall in their glorious strength. 
An' some, like you, that bear the load 
O' life the weary length; 

But hame still, the same still. 
We've a' to find oor way; 
What maitter the' later 
Or earlier in the day? 

Tammy, ye've lived to be a laird, 
Ye awn a stane house, an' a yaird 

Wi' fruit trees on your wa'; 
Ye keep a powny, an' ye've kye, 
Ye've siller i' the bank forbye — 
Ye'll need to leave it a'! 
What need ye, then, to strive an' strain. 

An' fret your saul wi' care. 
To gaither gain an' treasure gain 
A' for a spendthrift heir? 
He's waitin', like Satan, 

But if he ance win in. 
He'll dance throu't, an' prance throu't, 
An' scatter't a' like sin ! 

HUGHIE'S INDIGNATION AT THE CONDUCT OF THE 
ABSCONDING ELDER. 




"Mala soluta navis exit alite." — Car. V., lo. 

-5s> c^ afif the kintra at a spang ! 

^ He's on the sea — they've tint him ! 

The warst o' weather wi' him gang ! 
Gude weather bide ahint him ! 
O for a rattlin' bauld Scots blast 

To follow an' owretak' him — ■ 
To screed his sails, an' brak' his mast, 
An' grup his ship, an' shak' him. 

Yet wha was less possessed wi' guile. 

Or prayed wi' readier unction ? 
He brocht the sweetness o' a smile 
To every public function. 
There wasna ane had half the grace 

Or graciousness o' Peter; 
There wasna ane in a' the place 
For the millennium meeter. 

lie's fairly aff, he's stown awa', 

A' wolf that wore a fleece, man ! 
He's cheated justice, jinkit law, 

An' lauch'd at the policeman. 
The mission fund, the parish rate, 

He had the haill control o't; 
The very pennies i' the plate — 

He's skirtit wi' the whole o't ! 

It's juist a year^t's no' a year, 

I'm no' a hair the belder. 
Since in the Session Chaumer here 

We made him rulin' elder. 
An' juist a month as Feursday fell 

He gat the gold repeater. 
That in a speech I made mysel 

We handit owre to Peter. 

A bonnie lever, capp'd an' jew'ld, 

Perth never saw the mak' o't. 
An' wi' his character in goold 

Engraven on the back o't. 
He's aff! He's aff wi' a' the spoil, 

Baith law and justice jinkit! 
O for wind o' winds the wale 

To chase his ship an' sink it ! 

To lift the watter like a fleece 

An' gie him sic a drookin', 
Whaur on his growf he groans for grace 

But canna pray for pukin'. 
Then wash'd owre seas upon a spar, 

\Vi' seaweeds roun' the head o'm, 
Let neither licht o' sun nor star 

Shine down upon the greed o'm ! 

But let a shark fra oonderneath, 

It's jaws wi' hunger tichtenin', 
Soom round him, shawin' izzet teeth 

At every flash o' lichtnin' ! 
Till in the end the angry waves 

Transport him to a distance 
To herd wi' wolves an' sterve in caves 

An' fecht for an existence ! 

HUGHIE'S ANTICIPATION OF HOGMANAY NIGHT. 

" Seu tu querelas sive geris jocos, 
Seu rixam, et insanos amoves, 

Seu faciletp, fia testa, somnum.^' — Car. III., 21. 

TTOO cam' this bonnie greybeard here, 

Sae trimly to the time o' year. 
When folk maun lay 't in, tho' it's dear? 

But this, I'se wauger, 
Cost but the buyin' o' the bere 

An' miss'd the gauger. 

It's smuggled — faith, I canna doot it ! 
The smell o' peat-reek hings aboot it ! 
But still it's whusky — to dispute it 

Wad be a sin — 
Sae wi' the leechence, or withoot it, 

We'se tak' it in. 

This verra nicht it's Hogmanay — 
When Hab an' Rab an' twa-three mae 
Weel-geizen'd guisers up the brae 

May be expeckit; 
An' they maun cake an' caulker hae 

Or they're negleckit. 

An' juist as likly 's no, the folk 

That brew'd, an' brocht this bonnie crock, 

An' left it hingin' at my lock 

May be amon' them — 
Surely a mutchkin o' the stock 

'S weel wair'd upon them. 

It's whusky noo; but ere the morn 
The deil kens what may be i' horn, 
What acks and antics may be born 

O' this elixir! 
The humours o' John Barleycorn — 

They're a queer mixtur' ! 

Here Willie wi' a warlike ee. 
There Hab upon his bendit knee, 
Dave amorous daft, an' Roger ree, 

An' Patie snorin'. 
An' Geordie wi' his jaws ajee 

A ballant roarin' ! 

Rab sits an' sulks, — a dour ane Rab ! 
Wee Johnnie gets a gift o' gab, 
Lang Sandie grows a perfeck blab 

An' tooms his mind; 
While Tarn, wi' aye the ither sab, 

Swears he's resign'd. 

I see them in their various places, 
Oblivious o' their blacken'd faces; 
They sit, ae hour the ither chases, 

Nor think o' risin', 
Nor hoo John Barleycorn disgraces 

Them an' their guisin'. 

At last it comes, the warnin' click 
The auld clock gi'es afore it strik'; 
They warstle up, an' i' the nick 

Roar oot their greetin' ; 
Then Patie's wauken'd wi' a kick, 

An' skells the meetin' ! 

HUGHIE REFUSES TO EMIGRATE. 



"/W tu cakntem 
Debita sparges lacrima favillam 

Fails amid," — Car. II., 6. 



TV /[■ ATTHIE, nae mair ! ye'se gang your lane ! 

Tak' my best wishes wi' ye, 
An' may guid fortun' owre the main 

An' snugly settled see ye ! 
I wuss ye weel ! the kintra's lairge, 

An ye're but twa wi' Mary ; 
Ye'll shortly hae the owner's chairge 

Nae doot o' half a prairie. 
There's ample room in sic a park 

To foond a score o' nations. 
An' flourish like a patriarch 

Amon' your generations. 

But me may Scotland's bonnie hills 

Maintain to utmost auld age, 
Leadin' my flocks by quiet rills, 

An' lingerin' thro' the gold age; 
Untemptit wi' a foreign gain 

That mak's ye merely laird o't, 

s r An' thinkin' Scotland a' mm' am 



Tho' ownin' ne'er a yaird o't! 



What hills are like the Ochil hills? 



There's nane sae green, tho' grander; 
What rills are hke the Ochil rills? 

Nane, nane on earth that wander ! 
There Spring returns amon' the sleet, 
Ere Winter's tack be near thro'; 
There Spring an' Simmer fain wad meet 
To tarry a' the year thro' ! 



An' there in green Glendevon's shade 

A grave at last be found me, 
Wi' daisies growin' at my head 

An' Devon lingerin' round me ! 
Nae stane disfigurement o' grief 

Wi' lang narration rise there; 
A line wad brawly serve, if brief. 

To tell the lave wha lies there. 

But ony sculptur'd wecht o' stane 
Wad only overpow'r me; 

A shepherd, musin' there his lane, 
Were meeter bendin' owre me. 

HUGHIE CONSOLES ALLAN FOR THE LOSS OF HIS SON. 

" Non semper . , , foliis viduantur omi ; 
Tu semper urges flebiliius modis 
Mysten adempium." — Car. II., 9. 

TT'S winter wi' us here amang the mountains, 

Patient they stand wi' leaden clouds opprest; 
Silent are a' the birds an' singin' fountains, 

Weary they seem, an' auld, an' wantin' rest. 
The braes are white wi' snaw instead o' gowans; 

Sorrow an' Care gang murnin' doun the glen; 
The wind is soughin' thro' the leafless rowans 

For beauty gane that canna come agen. 

But wi' the spring auld Earth puts aff her murnins 

For a' her bonnie bairns that dee'd last year. 
An' smiles as prood-like o' her braw new-born anes ^ 

As if she neither kent regret nor fear. 
Fra the bereavit boughs the young buds peep oot 

Till a' the wauken'd wud 's a wavin' green; 
Fra the fa'en leaves below the wee flooers creep oot, 

Raxin' themsels an' openin' their een, 

But wi' the comin' spring, my gude friend Allan, 

To you comes neither pleasure nor relief; 
It winna bring ye back your auldest callan', 

It canna keep ye company in grief. 
Sorrow like yours endures the dark December, 

Lasts an' ootlives the lauchin' licht o' May ; 
Nature forgets, but Man maun aye remember. 

Aye miss what's ta'en awa', and mum it aye. 

An' yet, my friend, this loss, this gey ill-spar'd ane. 

Lies no' like a dead leaf, a lifeless thing; 
It's mair like flooer-seed sawn intil a gairden 

Certain to rise a' radiant in the spring. 
Tho' distant far that spring, its pleasures gaither 

Sweetness proportioned to the present pain; 
Meanwhile, be to the faitherless a faither — 

In ithers' gude ye're sure to find your ain. 



Note. — The Care and the Sorrow unite to form the Dolour, a tributary 
of the Devon. The glen referred to is a romantic ravine of the Ochils, 
directly under Castle Campbell. 

HUGHIE IN LOVE WITH A SHREW. 



" Urit grata protervitas." — Car. I., 19. 




'VE nocht to wreak mysel' upon, 
An' wark I dinna fancy, 
Sae I'll sit doun an' hae a groan 

Aboot my cruel Nancy. 
She thraw'd her head when late yestreen 
I telt her I was deein' — 
i Either she disna care a preen. 
Or else she kens I'm leein'. 



O Nancy, but your hert's as hard 
An' cauld as kirkyaird granite; 



f^^r~7:r^^Mr'''s 'Deed, whyles I think the nicht ill-starr'd 

That saw me brak' wi' Janet ! 
She's neither cuist me glance o' grace 

Nor shored me ceevil favour; 
The wooer's is a dootfu' case 

That builds on that behavour ! 
c 

Nae ither lad that awns a dug, 

But Sandie, ever socht her — 
She flang a leglen at his lug, 

As weel's the nits he brocht her 
She hasna tried thir tricks on me; 

She'd find it — no' sae chancy; 
An' that's what gars me houp to see 

My waddin' day wi' Nancy ! 

HUGHIE'S ADVICE TO DAUVIT TO ENJOY THE FINE 

WEATHER. 



" Gratia cum nymphis geminisque sororibus audet 
Ducere nuda choros."—CAV.. IV., <j. 

AN' noo ance mair the Lomon' 
Has donn'd his mantle green, 
An' we may gang a-roamin' 

Thro' the fields at e'en; 

An' listen to the rustlin' 

O' green leaves i' the shaw. 
An' hear the blackbird whistlin' 
Winter weel awa'. 

Sae mild's the weather, Dauvit, 

That was but late sae bauld, 
We gang withoot a grauvit 

Careless o' the cauld. 

An' juist the tither nicht, man, 

Twa barefit Mays were seen 
(It maun hae been a sicht, man !) 
Dancin' on the green. 



It sets a body thinkin' 

Hoo quick the moments fly, 
Hoo fast the days gang linkin' — 
Spring 'ill sune be by; 



Then Simmer wi' the roses, 

Then Autumn wi' the grain; 
Then Winter comes an' closes 
A' thing ance again ! 

An' yet, tho' short her range is. 
Dame Nature's never dune; 
She just repeats the changes, 
Just renews the tune. 

The auld mune to her ruin 

Gangs rowin' doon the sky, 
When, swith, a braw bran new ane 
Cocks her horn on high ! 

Alas ! when oor short mornin' 

Slides doun the slope to nicht, 
There's neither tide nor turnin' 
Back to life an' licht. 

We fa' as fell oor faithers 
Into the narra hame, 
An' fog forgetfu' gaithers 

Owre oor very name. 

But what needs a' this grievin' 
For griefs we dinna feel? 
Let's leeve as lang's we're leevin', 

Lauch as lang's we're weel. 

An' if it's gude i' gloamin' 

It's better sune than syne 
To rise an' gang a-roamin' 

Noo the -weather's fine. 

HQGHIE'S ANXIETY FOR DAVY ON THE SEAS. 



" Navis, qucB tibi creditum 

Debes Virgilium."— Car. I., 3. 



"NT 00 a' ye winds, but ane, that rair 

An' revel on the deep, 
Respeck for ance a poet's pray'r — 

Swith to your caves, an' sleep ! 
For Davy's sake, wha taks the tide 

This mornin', be commaundit : 
There's fifty folk on Devonside 

That wuss him safely laundit. 

An' you, wham only we excepp — 

Ahint his ship, an' blaw ! 
An' mind oor hearts are in that ship 

That carries him awa' ! 
We'll wauk the nicht upon oor hip 

If ye should mak' commotion, 
An' think the hoose is Davy's ship 

An' Ochil earth the ocean ! 

Wha first to earth's green limits ran 

An' coveted the sea — 
Wha first to bigg a ship began, 

A daurin' ane was he. 
As seas an' surges owre him lash'd. 

An' monsters wallowed roond him, 
Didna his speerit shrink abash'd, 

His hardihude confoond him? 

Surely the oceans were design'd 

To separate the lands, 
An' men in wisdom were confin'd 

In kindly kindred bands. 
But mankind are a restless race. 

Aye seekin' new inventions. 
An' warpin' a' the gifts o' grace 

Clean fra their first intentions. 

We gruppit steam : nae doot at first 

It lookit braw an' fine ; 
But mony a pat an boiler burst 

Has answer'd for't sin' syne. 
We flew a draigon : an' the spark 

Obeys a bairn if need is ; 
But look at the mischeevous wark 

That's wrocht wi' thir torpeedies. 

It's lang sin' pouther was fund cot; 

But we've dune weel oorsel' — 
We've raised in dynamite, I doot, 

The mucklest deil in hell. 
There's naething that we'll no' attemp' 

If danger but commend it ; 
We're mairchin' at a bonnie tramp — 

But, guidsake ! what's to end it ? 

HUGHIE TAKES HIS EASE IN HIS INN. 



" Vates quid oral de patera novum 
Fiindens Hquorem." — Car. I., 31. 



IVT 00, by my croon, the sun sends doun 

Uncommon drouthy weather. 
But here's an inn — if it were sin 

We'll spill a dram thegither ! 
An' while we sit an' rest oor fit, 

Surveyin' man's dominion. 
We'll tak' a glance at things that chance. 

An' freely pass opinion. 

Yon stookit grain that dots the plain — 

We canna ca' a lead o't; 
The herd that strays on yonder braes — 

We canna claim a head o't. 
It's no' in beeves an' baundit sheaves 

That we can coont oor wealth, Tam ; 
Yet, nane the less, there's happiness 

To puir folk wi' their health, Tam. 
D 

There needs but sma' estate to ca 

Awa' the wants that fear folk, 
While mony wares bring mony cares 

That never trouble puir folk. 
An' for the yield o' hill or field — 

It's little that we're spar'd o't, 
But to the ee it's juist as free 

To hiz as him that's laird o't. 

Gie knaves their wine — this drink be mine, 

Auld Scotland's native brewin' ! 
O' this bereft, there's waiter left, 

Wi' that we'll e'en be doin' ! 
Gie fules their braws — they've aiblins cause 

To be sae finely wrappit; 
The man that's in a healthy skin 

He's brawly if he's happit. 

Gie him a horse wha wants the force 

To drive his ain shanks' naigie; 
What can he ken o' wud or glen. 

Or mountain wild an' craigie? 
Wad Fortun' grant me what I want 

I'd pray for health o' body, 
A healthy mind to sang inclin'd. 

An' nae distaste for toddy ! 

HUGHIE'S INVITATION TO A FRIEND IN THE CITY. 




' ' Hie tibi copia 
Manabit ad plenum benigno 
Ruris honorum opuleiita cornu." 

00 Nature's wauken'd fra her trance, 
An' sunbeams owre Lochleven glance, 
soothlan' winds that blaw fra France 
Bring soothlan' weather. 
An' lambs like fairy pownies prance 
Amang the heather. 



Noo doun the rig the sawer swings, 
An' Jock ahint the harrow sings; 
^ Noo aff his plaid the shepherd flings 

An' cracks to Rover, 
While a' the open upland rings 

Wi' . whaup anti plover. 



This mornin' happy man is he 
That on the Ochils rangin' free 
Can thro' the blue lift send his ee 

Owre to the Lemon', 
An' a' the pleasant prospect see 

An' envy no man. 

That happy man^he's no' to seek ! 
That happy man — ye hear him speak ! 
He stands upon an Ochil peak 

An' looks wi' pity 
On you that dwall amang the reek 

Doun i' the city. 

Nae doot it's there the race is run 
For walth an' honours, but the fun 
'S to them that win, an' tho' ye've won 

Ye're apt to tine them ; 
The glory o' the settin' sun 

'111 far ootshine them ! 

Come leave awhile the stoory toun. 
The mill-horse track, the endless roun'. 
The jaded sicht, the jarriij' soun', 

The haste an' hurry, 
An' look fra pastoral summits doun 

On Edinburgh. 

Here a' your griefs to grund 'ill fa' 
Like winter's blanket aff a wa' 
When saft airs owre Damiat blaw 

An' skies are clearin', 
An' yellow whin-blumes thro' the snaw 

Are blithely peerin'. 

Or are ye shilpit, pale, an seeck ? 
Come up the brae an' bide a week, 
An' drink the pure air at the peak 

That's nearest heaven, 
An' get a howp in ilka cheek 

O' halesome livin'. 

For what's the worth o' warld's gain 

Unless the joys o' health remain? 

Yet there are folk that strive, an' strain 

Their strength unduly — 
Wi' puir return for a' their pain. 

To speak it truly. 



Note. — Damiat is the loftiest height of the Ochil range. The Lomonds are a 
well-known range near Lochleven. 

HUGHIE'S BACHELOR PARTY. 

' ' Da luna propere navts, 

Da noctis mcdice." — Car. III., 19. 



A Y, here they come, thrang warstlin' up the brae 

Like sheep in single file, 
No' ane o' them wi' langidge left — they're sae 
Forfoughen wi' their toil. 

Tammy, ye're first — but tailors for a broose ! 

Willie, my man, your paw ! 
Ye're pechan', Pate ! Weel, Watty, what's the noos ? 

An' Lowrie's last o' a' ! 

What ! no a wird ? Weel, stand an' tak' a breath, 

An' view the scene awhile; 
I weel believe it, Pate^ withoot the aith — 

It was that hin'most mile, 

Ay, lads, ye're high — ye're up amang the groose ; 

Thai was the muir-cock's craw ! 
But in ! ye're welcome to the Shepherd's hoose ; 

I'm gled to see ye a'. 

Draw in your chairs — na ! no' until I see 

Five auld frien's plantit richt ! 
An' noo, afore I fesh the barley-bree, 

Nae politics the nicht ! 

There's Watty wi' the budget in his wime — 

Noo, Watty, haud your haund; 
The wise man says that a' thing has its time. 

But here — ye're aff your laund. 

Gude-fallowship's the fashion i' the hills. 

An' fechtin' i' the toun : 
If either Whig or Tory ventur'd till's — 

Man, we wad shute them doun ! 

Come, come ! a bargain be't. An' hoo's your 
hoast ? 

An' what's the price o' woo' ? 
1 1 s Bauby gotten owre that bairn she lost ? 
~ -C^^^ Eut was the deacon fu'? 



^ That whusky duty ! — but we'll lat it be ; 
It mayna get cor length ! 
"jS ^^P^i-^^^ Here's to ye, Pate ! Willie — it's wat your ee ! 

Lad, that's the stuff for strength ! 



Here's a big bumper for us a' thegither ! 

But wha's that at the pane? 
The new mune keekin' in a kind o' swither ! 

'Faith, we maun gie her ane ! 

Ane for the nicht; an' ane for Jock the cadger 
Wha brocht the tappit hen j 

An' ane for him, tae, honest man ! the gauger 
Wha lost himsel' i' glen ! 



Nae pressin' — na ! ilk man should ken his score ! 

A sober gauge is six ! 
There's watter in a stoup ahint the door 

For them that want to mix. 

Na, but I'm blythe — I'm daft to see 
ye a' ! 
Lowrie, produce your flute, 
We maun hae music; — first we'll take 
your blaw, 
An' syne a sang fra Pate. 



Then in a chorus sang we'll soop the heather 
Till the waste places ring, 

An' social coveys sleepin' soun' thegither 
Break aif on startled wing. 



An' let that churlish Nawbal o' a fermer, 
Oor nippit neebor, hear; 

An' lovely Abigail, as I may term her. 

That should be — Dauvit's dear ! 

O Tam, ye're happy in your love for Meg, 

Ye're blest — ye're free o' blame; 
But I maun burn for what I daurna beg, — 
For her I daurna name! 

Note. — The reference in the 9th stanza is to the increased duty on whisky, 
threatened by Mr Childers' Budget (1885). 

HUGHIE AT THE MAIDEN'S WELL. 



" Fies nohilium tu quoque fontium." — Car. III., 13. 



nPHOU bonnie modest mountain spring, 

That tinkles oot aneth a stane 
An' seems to thy ainsel' to sing — 
For listener near is nane — 

There's neither birk nor rowan tree 
Bends owre thy brink to shelter thee, 
An' but ae gowan fra the lea 

Has wandert here its lane. 

I thocht nae cretur near enoo, 

Till, as I loutit doun to drink, 
Awa' wi' flichterin' flurry flew 

A Untie fra the brink. 
I'm dootfu' if it was a bird, 
Sae still it sat afore it stirr'd, 
Then, swifter than I'll say the wird, 
Gaed by me in a blink. 

Was it the fairy o' the fount 

Disturbit in her maiden dream, 
That, takin' fricht on my account 

Was startled fra her hame? 
Thou lovely Thocht o' Solitude ! 
Nae mair will I wi' footstep rude. 
An' harsh an' hasty wirds, intrude 
Upon thy haly stream. 

Sae fare-thee-weel, sweet Maiden's Well ! 

Baith sun and weet thy watters spare ! 
Thou minds me o' a maid thysel', 
Sae meek thy modest air. 

Thy siller thread is hardly seen 
Winding the solemn hills between, 
Yet a' the way thy banks o' green 

Give proof that thou art there. 



Note. — The Maiden's Well lies on the edge of the old bridle-path over 
the hills, about two miles behind Castle Campbell. Its beauty is in itself 
— cool, clear, and copious ; sine floribus, yet not without its wreath of pas- 
toral legend. 

HUGHIE'S TESTIMONY TO THE WORTH O' AULD 

ELSPETH. 

" Immunis aram si tetigit manus." — Car, III., 23. 

l\/[ Y gude auld Elspet, in your wee cot house, 

Cheerfu' i' mornin', an' at e'enin' douce 
(For wark is cheery when a body's fain; 
But aye wi' gloamin' mem'ry comes again 
To mend the broken circle roond the ingle, 
Lang silent voices wi' the winds to mingle. 
To wauken passion in the patient hert 
That canna, winna wi' thae visions pairt — 
Till the fire gies a blink, an' a' are gane. 
An' ye are left to sit your liefu' lane) 
O lang an' weary is the widow's seat, 
Scatter'd the bairns that play'd aboot her feet ! 
Wark is her comfort, busy she is blest; 
But hoo, withoot her lov'd anes, can she rest? 

But if an honour'd length o' usefu' days, 
A kindly kintraside's respect an' praise. 

A family worthy o' your ain gude name 
Be ony solace — then, my gude auld dame, 
That memory's yours; an' hopefully ye may 
Look forrat to a fast-approachin' day. 

What tho' nae kirk has biggit been by you, 
Nor mission foondit for the black Hindoo? 
Sterv'd beast or body did ye e'er forget? 
Gae'd ever beggar hungry fra your yett? 
What clash was e'er repeatit by your tongue, 
That kent but kindly coonsel for the young? 
Wha has been ill here that ye haena mendit? 
Wha has been seeck here that ye haena tendit? 
This fashions toun lifts up its voice to bless ye. 
An', when ye're ta'en awa, sair, sair 'ill miss ye ! 

Repine na, Elspet, that fell povertee 

Hauds ye fra daein' a' the gude ye see; 

Your sair-spared weekly bawbee in the plate 

Is mair than thoosands fra the rich an' great. 

Some think what gude wi' gowd they could hae wrocht. 

But, sirs, they ne'er get farrer thaa the thocht. 

There's wark for a', ready to ilka han'. 

An' Elspet aye, for ane, does what she can. 

HUGHIE CONSOLES AND COUNSELS YOUNG NANNIE 
IN THE ABSENCE OF DAVIE. 

"Prima node domum claude, neque in vias 
Sub cantu querulce despice tiMce. — Car. III., 7. 

r\ DRY that tear that trickles doun 

For Davie owre the seaj 
The fates 'ill keep him safe an soun', 

An' that for sake o' thee. 
What pleasure wad it gie the fates 

To vex a hert like thine 
Whas' only wish on Davie waits, 

Whas' hopes roun' Davie twine. 

An' dinna wrang his faithfu' hert 

By dootin' if he's true ; 
Sweet Nannie ! far owre fair thou art 

For him to brak' his voo. 
Sweet Nannie! there's nae fairer face, 

Nor mair bewitchin' ee. 
In ony frem'd or foreign place 

For Davie's een to see ! 

To thee he turns, for thee he toils, 

O' thee lies doun to dream. 
Or wauks the nicht to coont the miles 

Between him an' his hame. 
O dinna doot that Nannie's charms 

'111 draw him owre the main 
To Nannie's fond an' faithful arms 

An' Devon's banks again. 



But, Nannie, hearken in your ear — 

It's kent to ane or twa 
That hielant Donal' wad draw near 

Noo Davie's far awa. 
An' sweetly soonds his pipe, it's true, 

When gloamin' gaithers dim — 
'Faith 1 Dave has mair to fear fra you 

Than you've to fear fra him ! 

HUGHIE'S WADDIN' GIFT TO HIS FRIEND JAME. 

" Ne quis modici transiliat vmnera Liberi." — Car. I., 18. 

\/E'RE leavin' 's Jame ! nae langer noo 

To rank amon' the wanters — 
By way o' waddin' gift fra Hugh 

Accepp thir twa decanters. 
They're fill'd wi' Scotland's noblest juice — 

An' whaur's a nobler liquor? 
They'll aiblins help to heat your hoose, 

An' mak' your union siccar. 

Ye'U hae your joys : John Barleycorn 

May wi' advantage share them! 
Ye'll hae your griefs: fill up your horn — 

He'll gie ye hert to bear them ! 
Tak' aflf your dram an' crack your joke 

Hoo-ever Fortun' vary; 
It's only aye to watter folk 

She's cauldrife an' contrairy ! 



4? HORACE IN HOMESPUN. 

Ye're puir; but, Jamie, tak' nae thocht,- 

The maist o' folk are born till't ! 
Dae weel; syne if ye're fash'd wi' ocht. 

Lift up a hielant horn till't! 
We've a' oor troubles mair or less. 

But to cry oot — it's weak-like ; 
Regairdit thro' a social gless 

The warld's nane sae bleak-like ! 

Yet, when ye at the board unbend 

At nae unworthy season, 
Be mindfu' aye to mak' an end 

Conformable to reason. 
For aince if owre the boon's they win, 

The- passions quickly speak oot, 
An' secrets, that are safer in. 

Are likelier then to leak oot. 

Then self-indulgence, lang alloo'd, 

Becomes a second nature 
To change the mainner an' the mood. 

An' e'en the very feature. 
There's Rabbie wi' the muckle mooth 

That married Meg that mantit — 
He drank himsel' into a drooth. 

An' noo he canna want it ! 

An' then there's gauger Pate — but he 

'S nae waur than what his wife is; 
Ye'll read it in his blecken'd ee 

What his domestic Hfe is. 
Tak' warnin', Jamie, by their case, 

An' learn fra their example,. 
While pleasure's in the mod'rate use. 

The mod'rate use is ample. 

HUGHIE'S MONUMENT. 



' Non omnis moriar," — Car. III. 30. 



TN vain the future snaps his fangs, 

The tyke may rage — he canna wrang's, 
I put my haund upon my sangs 

Withoot a swither; 
To me this monument belangs, 
I need nae ither. 

It's no' in granite to endoor, 

Sandstane comes ripplin' doon like stoor, 

Marble — it canna stand the shoo'r, 

It lasts nae timej 
There's naething yet has hauf the poo'r 

O' silly rhyme. 

The pyramids hae tint their tale, 
It's lang sin' they begoud to fail, 
They're either murlin' doun to meal 

Or fog-enwrappit. 
While Homer at this hoor's as hale 

As e'er he stappit. 

Sae I may say't withoot a lee, 
I dinna a'thegither dee; 
Therefore forbear to greet for me 

When I'm awa. 
An' keep a dry, a drouthie ee, 

I chairge ye a'. 

When at my door the hearse draws up 
An' Kate haunds roun' the dirgy-cup, 
Nae friend o' mine will tak' a sup 

For that the less. 
But calmly wi' a steady grup 

Cowp owre his gless. 

The better pairt o' me remains! 
Whaur Allan Watter weets the plains, 
An' Devon, crystal but for rains, 

Gangs wanderin' wide, 
Lang after me ye'll hear my strains 

On Ochilside. 

HUGHIE FA'S IN WI' A FAIRY. 

" Vitas kinmtleo me similis, Chlo'iV — Car. I., 23. 

"\ 11 rHA'S aucht this bonnie bashfu' bairn 
Cooerin' her lane ahint the cairn? 

Whas' can the lassie be ? 
Or is't a fairy fra the fern 

Looks wonderin' cot on me? 

Tell me, thou timorous mountain fay,. 
If that thy name an' lineage may 

By mortal mooth be speir'd ! 
The fient a wird she has to say — 

The lassie's dumb, or fear'd ! 

That heavin' breist, that startin' tear. 
That glance as o' a huntit deer. 

That gentle hazel ee 
Frozen sae wide — it maun be fear! 

But never fear o' me ? 

O' me wham every collie kens? 
Whas' grozer-busses mak' amen's ^ 
For scarcity o' crap 

By chirpin' sprogs, an' cheerfu' weans 
That jink me at the slap? 

My silly sheep are weel aware 
Their comfort is my only care, 

An' follow whaur I lead, 
Sure o' a warmer-tempered air 

An' greener place to feed. 

Nor beast nor body, big nor wee, 
Ever afore mistrustit me, 

That ever yet cam' near me ; 
What is't aboot me startles thee, 

An' gars thee seem to fear me? 

Is it that thy owre-carefu' granny 
Has celt thee men-folk arena canny — 

Their very friendship fraud? 
I'd hae thee think, my sweet young Nanny, 

We're no sae ill's we're ca'd ! 

Wimmen are angels, I alloo — 
But angels' brithers canna boo 

To be set doun as feends! 
Think better o' breek folk ! — an' noo 

Come cot, an' lat's be freends ! 

HUGHIE'S HAPPINESS BASED ON CONTENTMENT. 

" Scandit ceratas viiiosa naves 
Cura."—CA.Yi. II. 16. 

"X^rHAT think ye's the end that puir mortals should seek 

In this weary warstle fra week on to week? 
The young folk think pleasure, nae doot, wad be best, 
But we, wha are aulder, are lookin' for rest. 

Owre sune like a cludd in a clear mornin' sky 
Comes black-a-viced Care, an' he winna gang by ; 
Rin fast an' rin farrer, he hauds by your side. 
An' whaur ye sit doun he's determined to bide. 

There's some think to jink him by crossin' the sea 
To the balm-breathin' shores o' a far countree; 
But he sits in their sails as they speed owre the faem, 
An' croaks their first welcome awa fra their hame. 

He's the happiest man that gangs his ain gate 
Unmindfu' o' fortun' and fearless o' fate; 

G 

Tho' little he owns, he ne'er grummles for mair, 
Nor grudges his better-ser'd neebors their share. 

There's you wi' your crap-land an' pastoral knowes, 
Your corn an' your clover, your lambs an' your yowes ; 
An' me— a bit kailyaird's the head o' my Ian', 
Yet whir o' the twa o' 's the happier man? 

HUGHIE THINKS HIMSELF NOW TOO OLD FOR LOVE. 



" Nocturnis ego sotnniis. 
Jam captam teneo, jam volucrem seqtior." — Car. IV. i. 

HAUD awa' thae lowin' een ! 
I canna bide their licht, 

I'm no' sae young as I hae been, 
Nor near sae strong o' sicht. 

I'm wearin' near twa score an' ten- 
It's mair becomin' me 

To think upon my latter en'; 
In pity, lat me be ! 

There's Sandie wad be liker ye, 
A dacent honest lad; 
;^^^^^^i»;-" He's growin' like his nowte awee, 
;^ ^"V'^-^uC hoot ! he's no' that bad. 

He's a weel-daein' chield, an' douce. 

An' wants a wife forbye. 
An' mind he has a snod bit house 
An' twa-three gude milk kye. 

He'll busk ye juist as braw, nae doot, 

An' cheaper than anither — 
He'll hae a gude wheen claes aboot 

Belangin' to his mither. 
Then dinna fling awa' your smiles 

(Ye'd fling whate'er cam' handy 
At ony o' 's, I've noticed, whyles !) 

But keep them a' for Sandie. 

For me, I howp the comin' years 

Are calmer than I've seen yet ; 
Yet why, ah ! why will hidden tears 

Unbidden fill my een yet? 
Thee still in dreams by night I view, 

Thee flying o'er the plain. 
Thee, cruel Peggy ! I pursue 

O'er rolling seas in vain ! 

HUGHIE LFXTURES A VAIN OLD MAID. 

" Fis anus, et tainen 

Vis formosa videri." — Car. IV. 13. 

TIj' H, Nance ! this is a sair come-doun ; 

An' ye were ance sae braw, 
The pridefu'est lass in a' the toon, 

Coortit by ane an' a ! 
Ay, wumman, at oor time o' life 
Thae youthfu' memories are rife — 
Surely ye winna yet maintain 
Your courtin' days are no by-gane? 

Ye ken your raven ringlets noo 

Are grizzle-grey or white, 

Your een are blear'd that were sae blue 
An' sparkled sae wi' spite. 

Wha wad prefer your runkled chaft 

To rosy Meg's, sae smooth an' saft ? 

An', faith, to ca' your crackit quaver 

Melodious noo is juist a haver ! 

But bonnie Meg can lilt fu' weel 

Wi' that bit modest mou', 
An', while she warbles, whaur's the chiel' 

Wad lend a lug to you ? 
Ye needna fash to busk yersel', 
For what ye've on there's nane could tell : 
Lay by your silks an' pearlins noo, 
A worset goon's the liker you. 

Your looks that were sae bauld an' free, 

Your bloom that was sae bonnie- 
Ance, an ye mind, they maister'd me ; 

I was as daft as ony ! 
Ay ! nane but Bess cam' near ye than, — 
An' this is Bess's second man. 
While you — ye're never oot i' bit. 
An' dressin' like a young lass yet ! 

HUGHIE FLATTERS SAUNDERS WITH AN IRONICAL 
DESCRIPTION OF HIMSELF. 

"Nee si quid olim lusit Anacreon, 
Delevit mtas." — Cab. IV. 9. 

T TUNE my pipe to Doric strains 

Wi' great gude will, an' meikle pains, 
Altho' my skill be like my gains — 

Baith unco sma'; 
An' yet a something tae remains 

Aboon the blaw. 

It's no' for a' the pipin' crew 

To blaw sic strains as Robbie blew; 

It's no' for ilka bard to pu' 

A branch sae green 
As deeds wi' laurel Robbie's broo 

Doun to the een. 

Yet humbler menstrils hae their meed ; 
There's Allan wi' his rural reed. 
An' Fergusson, sae bauld to lead, 

Sae sune to fa', 
An' Jamie Hogg, a border breed, 

An' Paisley's twa. 

Forbye the bards that aulder are, 
Like Barbour, Douglas, an' Dunbar, 
An' Lyndsay — wha in Fife wad daur 

His name forget ? 
A' haill, an' scarce a hair the waur. 

An' pipin' yet ! 

Such recompense the Muses gie 
The Makkars a' in their degree. 
That neither they themsels' can dee. 

Nor what they notice ; 
While what they shcht, or dinna see. 

Quickly forgot is. 

Brave men were born afore the Bruce; 
An' mony an auld heroic Hoose 
Has slippit through Oblivion's sluice, 

An' ne'er a wird o't ! 
They did braw things to little use — 

We never heard o't ! 

An', therefore, Saunders, when ye gang,- 
But late may that day be, an' lang ! 
I promise ye a burr'al sang 

As sune's we've tint ye. 
To keep your name amon' the thrang 

That comes ahint ye. 

I'll tell them o' your noble hert, 

An' hoo ye took the puir man's pairt, 

An' garr'd a greedy rascal smairt, 

A graspin' cratur' ; 
I'll spread abroad wi' a' my airt 

Your generous natur'. 

I'll sing your noble confidence 

An' trust in man; your common sense 

That lat ye see thro' a' pretence, 

Yet smile to see 't ; 
I'll sing the virtues that gaed hence 

When Saunders dee'd. 



\Per Contra. — Rin, little postscripp, rin an' tell 

That Saunders as he's drawn 's a sell, 
For Saunders crams into a shell 
His sordid natur', 




-5="J, Cheats, an' distrusts, an' is himsel 
The graspin' cratur' !] 



Note. — By " Paisley's Twa," Hugh probably intends Alexander Wilson, 

and Tannahill. 

HUGHIE'S WINTER EXCUSE FOR A DRAM. 



" Vides ut alta stet nive candidum 
Soracte^'—ZPA. I., 9. 



T^RA whaur ye hing, my cauldrife frien', 

Your blue neb owre the lowe, 
A snawy nichtcap may be seen 

Upon Benarty's pow; 
An' snaw upon the auld gean stump, 

Whas' frostit branches hang 
Oot-owre the dyke abune the pump 

That's gane clean afiF the fang. 
The pump that half the toun's folk ser'd, 

It winna gie a jaw, 
An' rouch, I ken, sail be your beard 

Until there comes a thaw ! 

Come, reenge the ribs, an' let the heat 

Doun to oor tinghn' taes; 
Clap on a gude Kinaskit peat 

An' let us see a blaze. 
An' since o' watter we are scant 

Fess ben the barley-bree — 
A nebfu' baith we sanna want 

To wet oor whistles wi' !■ 
Noo let the winds o' Winter blaw 

Owre Scotland's hills an' plains, 
It maitters nocht to us ava — 

We've simmer in oor veins ! 



The pooers o' Nature, wind an' snaw, 

Are far abune oor fit. 
But while we scoog them, let them blaw; 

We'll aye hae simmer yet. 
An' sae wi' Fortune's blasts, my frien', — 

They'll come an' bide at will. 
But we can scoog ahint a screen 

An' jook their fury still. 
Then happy ilka day that comes. 

An' glorious ilka nicht; 
The present doesna fash oor thooms. 

The future needna fricht ! 

The future ! — man, there's joys in store, 

An' joys ye little ken, 
The warld has prov'd them sweet afore, 

The warld will again ! 
The lasses, min ! the dearest gift 

An' treasure time can gie — 
Here's to the love that lichts the lift 

O' woman's witchin' ee ! 
An' vainly till that licht expire 

Should storm or winter low'r — ■ 
It's sune aneuch to seek the fire 

When simmer days are owre ! 




Note. — Kinaskit, as its inhabitants pronounce Kinnesswood, is a small 
village at the foot of the Lomond Hill and not far from Lochleven. In 
its neighbourhood is a small peat moss, from which the surrounding villages 
and farm-towns used to be supplied with fuel. To the student of English 
literature the village of Kinnesswood has other associations — those, namely, 
connected with Michael Bruce. 

HUGHIE IN MURNINS : HE LAMENTS THE LOSS O' HIS 

FRIEN' ANDRO. 




'Ergo Quinctilium perpetuus sopor 
Urget!"~Cx^. I. 24, 



HAT man or minister 'ill dare 

Haud oot his haund, an' cry Forbear! 

This wild, this waefu' sorrow spare; 

It's Natures debt? 
But I will baund an' weepers wear 

For Andro yet ! 

O for the wail o' Autumn wun's, 
An' trees, an' seas, an' settin' suns. 
An' melancholy muirlan' whuns. 

An' hillside sadness ! 
O for the greetin' voice that runs 

Thro' Nature's gladness ! 

So Andro's gane ! the last lang sleep 
Has fa'en upon him, an' he's deep ! 
An' noo he doesna hear a cheep 

O' a' we're talkin' j 
An' we in vain a watch wad keep 

For him to wauken. 

It's no' the stroke, tho' fell an' grim. 
The bosom cauld, the moveless limb. 
That melt an' mak oor een sae dim, 

Oor hert sae sair — 
But oh ! what virtues sleep wi' him 

That's lyin' there! 

He was sae modest an' sae true — 
Truth was engraven on his broo ! 
Strict wi' himsel', an' slack wi' you. 

An' even-mindit — 
His peer, search a' the warl' thro'. 

Ye wadna find it ! 

An' noo he's gane ! he's crost the mark 
Atween us an' that ocean dark, 
Whauron some day oor ain frail bark 

Maun sink or sail ; 
But here nae mair we'll hear or hark 

His kindly hail. 

HUGHIE DRIVEN IN BY A TEMPEST : HE DEFIES THE 
ELEMENTS FROM BEHIND A JORUM. 

" Rapiamus, amid, 
Occasionem de die, dumque virent genua.'" — Car. V., 13. 

A N angry tempest, roarin' lood, 

Is broken lowse an' ragin' free ; 
The knock-wud groans wi' anguish boo'd, 
An' rocks an' writhes the moanin' sea. 
See whaur in whirlin' shooers they flee, 
The sprays o' ocean, owre the main ! 

See whaur the leaves o' buss an' tree 
Gang streamin', streamin' owre the plain ! 

Let's tak occasion fra the day 

To triumph owre a thrawart fate. 
An', ere auld age forbids we may. 

Assert oor independent state. 

The wun's that at the wundie beat 
May tame the tod an' cowe the craw; 

But we, wha rank a higher rate. 
Will lauch at Winter's wildest blaw ! 

Bring oot the jorum ! there's a drap 

That should be gurglin' i' the wime o't ; 
An', while the storm flees owre oor tap, 

We'll toom the cog, an' hae a time o't ! 

A cheerfu' quaich — an' whaur's the crime o't ? 
Or mebbe twa — we'll no' get fou ! 

Droon Daddy Care, an' mak' a rhyme o't. 
An' face the warl' the morn anew ! 

HUGHIE'S VIEWS ON SOLDIERING. 

' ' A'i'j prcelia virginum 
Sectis in juvenes unguibus acrium 
Cantamus." — Cau. I., 6. 

1^1 /"AR'S broken oot, an' the toon's wives are skirlin', 
An' Jock maun awa' to the muster at Stirlin'. 

A douce lad, Jock, when he lived wi' 's here, 
Stappin' aboot in his plooman's gear, 
An' whustlin' blithe on his native braes — 
But a deevil for fechtin' in scarlet claes ! 



Nae doot he's braw wi' his sabretache 
White gloves, steel sword, an' a stiff mustache, 
An' lang strippit-breeks — faith, a strappin' chiel, 
Wi' a silver spur like a star at his heel ! 

I 

But I'm no' at hame in the haunts o' weir, 
Wi' its gibbles strange, an' its gibberish queer, 
Wi' its " limber " here, an' " echelong " there, 
Its " parks " an' " parades," an' kens what mair. 

I'd like very weel to descrive it a' 
For the sake o' Jock, for he looks sae braw, 
But I micht gang wrang in a form or a phrase 
An' earn Jock's wrath for the rest o' my days. 

The soger-boys are a sicht to see, . 

But their style o' fechtin' 's no? for me — 

Wi' their blawin' ye up, an' their ca'in' ye roun', 

An' their stickin' ye dead when they get ye doun I 

The only fechtin' I care aboot 
Is when a Meg wi' her jo fa's oot — 
She lowses upon him a tinkler jaw 
An' rugs his hair ; an' he bears it a' ; 
An' it's a' made up in an 'oor or twa ! 

HUGHIE'S SPRING, SUNSHINE DASHED WI' SHADOW. 

" Sohiitur acris hiems gratd vice verts et Favoni.'' — Car. I., 4. 

'T'HE winter ice is breakin' up, 

The wast wind whistlin' cracks his whup, 
An' noo ye hear their Hi I woal Kup! 

(Pleasant the hearip' !) 
As plooman-Iads wi' steady grup 
Draw oot their feerin'. 



An' now ere lang we'll see the fiooers 
Drawn fra the divots by the shooers, 
An' saft winds hing the plantin' booers 

Wi' leaves that rustle, 
An' lav'rocks to the lift a' 'oors 

Flee up, an' whistle. 

It's braw an' blithesome i' the spring 

To see the joy o' everything : 

Dance, bairns an' bodies ! loup an' sing ! 

Ye dae't wi' reason ; 
Whatever joyous thocht ye bring, 

It comes in season. 

Dance while ye can, sing while ye may. 
For human life 's a short-liv'd day; 
Owre sune, owre sune the gloamin' gray 

Creeps cauld athort it. 
An' we oor limbs to rest maun lay 

Whaur late we sportit ! 

HUGHIE'S ADVICE TO TAMMIE TO LIVE LESS FOR THE 
FUTURE AND MORE FOR THE PRESENT. 

"Carpediem!"—CAV.. I., 11. 

(~^1'E owre thae wild uncanny looks, 

That trokin' wi' the deevil's books, 
That doctorin' o' yoursel' wi' simples 
(It only fills your face wi' pimples !) 
An' learn to live like ither folk 
Whas' trust is in their aitmeal poke ' 

Ye winna grow ae bit the stronger, 

Ye winna live ae 'oor the langer. 

For a' your deep-laid calculations, 

Your cairds an' left-loof consultations. 

Your herbs an' drogs, your drinks an' plaisters. 

An' a' your ither unkent slaisters ! 

Ye'U live nae langer an' nae less 

Than a' your days, ye maun confess. 

But surely it's the manlier gate 
To wait wi' patience on your fate — 
To sup your parritch, tak' your smoke, 
An' dee at last like ither folk ! 

This eager wish o' yours to scan 
The future — will't prolong your span? 
It's far frae gude, it's doonricht bad 
Half-irreligious an' half-mad ! 

What better wad ye be to ken 

Hoo mony years ye've yet to spen'? 

For what there's o't ye couldna strengthen 't, 

An' owre the score ye couldna lengthen 't ! 

Ye'd only live a life dementit, 

An' dee alane an' unlamentit. 

Tammy, my man ! tak' my advice, 
An' follow 't, an' we'll ca' ye wice : 
Draw in your hopes, an' keep your fears 
Commensurate wi' a mortal's years; 
Enjoy the present — crack your joke 
An' tak' your dram wi' sober folk. 
An' dinna grieve the passin' 'oors 
By wonderin' if the future's yours ! 

HUGHIE'S FLIGHT AS AN EAGLE. 

" Jam jam residunt cruribus aspera." — Cak. II., 20. 

nPHE bards are birds an' born to flee ! 

If I were ane, an' choice were free, 
I'd be an Eagle ! wha but he 

To rule the air ! 
The very sun wi' open ee 

He can ootstare ! 

His flicht is owre the cluds o' heaven, 
He screams abune the flashin' levin 
That sends the wee fools, terror-driven, 

Hame when they see't; 
The heichest hills are thunder-riven 

Aneth his feet ! 

Nae peer has he ; an' wha wad daur 
The rushin' o' his wings in war? 
Or seek wi' impious bolt to bar 

His plumag'd pride ? 
Nae fear has he ; his flicht is far. 

His empire wide. 

Already doun my sides I feel 
The feathers creepin' ! on my heel 
A spur sticks oot as sharp as steel ! 

My wings are risin' ! 
I'm ready for the lift ! fareweel ! 

I'm aff, bird-guizin'. 

Wi' ae waff o' my wings I soar 

A mile abune the city's roar ; 

Then round the globe, shore after shore, 

Wi' pinions regal, 
I flee a Strang flicht wi' the core, 

A brither eagle ! 

Homer flees first — for wha wad seek 
To tak' that honour fra the Greek? 
Then Pindar wi' triumphant beak 

An' bluidy talons, — 
Tho', whyles, he whummles wi' a shriek 

Clean aff his balance ! 

Then comes a lower flicht, but still 
Far, far abune cor loftiest hill ; 
Yon's Virgil wi' his weel-preen'd quill 

Alangside Horace ; 
A band o' Eaglets screamin' shrill 

Comes next in chorus. 

But wha is this wi' brunt ee-bree, 
An' scowther'd on the wings awee ? 
It's Dante: he delichts to flee 

A' by himsel'. 
The fire that's in his flamin' ee 

He stole fra hell! 

An' yonder, noo, ye may descry 
Shakespeare an' Milton ridin' by, 
Dimmin' the haill dome o' the sky, 

Their ain dominion ; 
While far within their shadow I 

Streek oot my pinion. 

But yet it's grand to sail the air 

Altho' a mile aneth the pair, — 

To flap your wings owre yearthly care, 

Owre kirk an' steeple, 
An' see them point Lo here ! lo there ! 

The gapin' people. 

Nae mound nor monument for me ! 

An Eagle-poet canna dee ! 

But when the lightnin' flashes free, 

The tempest sings. 
Look up, an' in the tumult see 

My soaring wings ! 
K 

HUGHIE OFFERS HIS CONSOLATION TO HIS SISTER MEENIE, 
WHAS' HEART IS WI' DONAL' IN LOCHIEL. 

" Miserarum est neque ainori dare ludum neqite dulci 
Mala vino lavere, ant exanimari metuentes 

Patruce verbera Ungues, — Car. III., 12. 

'/^D, Meenie, but I'm vext for ye! 
A lad could better thole, ye see. 

The pangs o' love unspoken. 
For he could speak, an' he could pree 

A gless hooe'er hert-broken ! 

But you, puir wumman ! need to bide 
Tongue-tied aboot the ingleside, 

Baith dowif an' dowie, hearin' 
Girnin' auld Nance, as gleg as gley'd. 

Your ailment sweetly speirin' ! 

'Deed, Donal' is a stately chiel' ! 
There's no' a keeper in Lochiel 

Sae brisk-like or sae daurin'; 
Gin ye should wale a lad, atweel 

Ye micht hae waled a waur ane ! 

The loch he'll soum to conquer there 
The stag that stands in fierce despair 

'Mang seggs sae eerie soughin' ! 
He'll rouse the wild cat fra her lair 

To mak' o' her a spleuchan ! 

In fack he is a wiselike lad : 

But mony as gude are to be hadj 

An' ye maun mind, my dawtie, 
Tho' Nance is an ill-natured jaud, 

Ye've been a wee thing fauty. 

When dreigh an' dreary doun ye sit, 
Up wi' your wires, an' knit, an' knit, — 

Ye'd wonder, withoot jokin,' 
Hoo muckle ravell'd care ye'U pit 

Awa' into a stockin' ! 



76 



HORACE IN HOMESPUN. 



HUGHIE REMONSTRATES WITH DAVIE— A DOUR CRITIC. 



"A' me lyrieis valibus insa-esl" — Car. I., I. 



M 



AN, Davie, had I but the ert 




To pierce that stane ye ca' your hert 
Wi' the clear dart o' poesie, 
A prooder man there wadna be. 
For weel it's kent thro' a' the toun 
That nane can rise that ye ca' doun ; 
While him that by the haund ye tak' — 
He'll neither fame nor fortune lack; 
His ballants — thro' the touns they'll cry them 
An' weaver bodies rin to buy them. 

There's twa-three praise me, tae, it's true, 
But what are they when wantin' you? 
There's Johnny o' the Windyknowe — 
A blessin' on his auld beld pow ! 
Wi' kindly hail whene'er he meets me 
He grips me by the haund, an' greets me. 
" Shakspere ! " says Johnnie, " gie's a swatch o't ! 
Weel dune, my bairn ! ye hae the catch o't — 



HORACE IN HOMESPUN. 



77 




This dings the lave!" But that's nae test, 
For aye wi' him the last 's the best ! 

There's Geordie, tae, my second cousin- 
>|;o \ His praise is waur to me than pousin ; 
He kens a stirk, but for a sang 
He's never richt but when he's wrang ! 



There's a few mair that I could name, 
There's Tarn the farrier, an' Jame ; 
But Jame's my brither, an' for Tam — /' 
Ye'U buy his judgment wi' a dram. 






Man, Davie ! if ye wad but praise me, 
Ye wad' as wi' a windlas raise me 
Oot o' the slough o' doot I'm in, 
An' set me on a road to rin ! 




Just cast your e'en abroad an' see 
Hoo everybody's pleased but me; 
They've a' some hobby to amuse them. 
Folk to look on an' frien's to roose them. 
An' weel contentit there they ride, 
An' lauch, an' let the warld slide. 
An' I ana' wad hae my treasure. 
An' poetry wad be my pleasure. 

If ye wad only bend your ee 
An' blink approval ance on me ! 

To be a bandsman pleases some, 

o toot the horn or beat the drum; 
Even little Jock that ca's the mangle — 
Saturday comes, an' the triangle. 
An' then sae manfu' as he strides 
An' tingles on its yetlan' sides ! 
An' weel ye ken that Pate Macdougal 
Wad blaw his sowl into a bugle; 
That thrice thro' jealousy the wife 
O' Dempster kickit Dempster's fife; 
An' weel-a-wat the coonty kens 
When Sandie Brand ca'd oot the brains 
O' his black fiddle at the fair, 

An' swore he ne'er wad fiddle mair — • 

Altho' he " d d if he was carin'," 

Sober he sabbit like a bairn ! 



Ithers again for weeks are chammber'd 
Glowerin' wi' hawks' een on a damberd. 

Some at the gowfin' spend their leisure 
To some the rifle range gie's pleasure, 
Quoits or the puttin' stane has charms 
For steady een an' sturdy arms. 

O then to see oor noble smith 
Tak' up the ball to prove his pith ! 
Hark hoo it whizzes thro' the air — 
He's foremost by an ell or mair. 
The slater, tae, we maunna slicht, — 
He drave the pin clean oot o' sicht, 
An' when wi' shools they howkit for 't, 
Darkness cam' on, an' spoiled the sport. 
Nane to this day can understand it — 
They howkit, but they never fand it ! 

For me — gin I had but the ert 
To pierce that whinstane o' your hert 
An' bring the sparkle to your ee — 
A happier man there wadna be ! 
Noo, Davie, dinna crook your mou' — 
A wird o' praise is sweet fra you ! 

HUGHIE'S BELIEF IN PRESENT DUTY. 

" Vina liques, et spalio brevi 
Spent longam reseces," — Car. I., II. 

TT wasna meant that mortal men 

Should read the deevil's books to ken 
(What they can never comprehen') 
The secret o' their hinner en'. 

The nobler gate o't were to spen' 
The scriptural threescore years an' ten, 
Or less or mair, as Heaven may sen', 
In present duty to the en'. 

For, let us sum up what we ken ; 
The present — weel, that's oors to spen ; 
The past — that canna come agen: 
The future — ^that's for Heaven to len'. 

Than this, we'll get nae farrer ben ; 
An' sae, like reasonable men. 
Let's keep oor hopes within oor ken ; 
An' noo — produce the tappit hen! 

HUGHIE UPON HUMAN CONDUCT. 

"Memento .... moriture Delli ! " — Car. II., 3. 

"W'OUNG man, wha at the gates o' life 

Are bauldly pushing forward, 
Forgetna in the fash o' strife 

That a' your days are order'd. 
There's mony a quest'on greatly vext, 

An' mony a truth disputit, 
But that we a' maun dee 's a text 

Nae sceptic ever dootit. 

There's some that groan wi' gather'd cares 

Like grief-opprest Cassandras, 
An' some that jig like fules at fairs 

An' mock like merry-Andros 
But hoo should we comport oorsels, 

As life we journey thro' it? 
Or wha that kens will rise an' tell 's 

The wisest way to view it? 

We'll let that halesome text, as Ged, 

There's little doot, design'd it, 
Come like a caution on the road 

To keep us even-mindit; 
To save us in oor prosperous days 

From insolent offending, 
An' whisper in the midst o' waes 

That they too have an ending. 

It 's no' the pairt, but hoo we ack 

That judgment 'ill be past on ; 
It's no' the red coat nor the black, 

It's no' what we had last on. 
That — only that's deservin' praise 

That we hae dune oor best in; 
The place is but the player's claes, 

The conduck is the quest'on. 

HUGHIE AT THE SMIDDY— A DRAMATIC IDYLL. 

" Ille terrarum mihi prater omites 
Angulus ridet." — Car. II., 6. 

The Smithy — Evening. 
Smith. Three Ploughmen. Enter Hugh. 



Part I. 
Hugh — Noo, billies, ken ye what's thre steer? 
\st Ploughman — Dave's listed. 
2nd Ploughman — Lowrie's on the beer. 

2,rd Ploughman — Nick's cut his throat. 

Hugh — The gude be here, 

An' guard an bless us ! 
There's scandal for a lang loup-year — 

Gie owre your guesses ! 

Blacksmith, ye'll mind o' Geordie Sym — 
He cam' the day ! 
Smith — Lang Geordie ? 

Hugh — Him. 

Smiih — I mind him weel— lang, lowse, an' slimj 

The wind could bend him. 
Hugh — Ay; but he's back in ither trim 

Than ance we kenn'd him. 

^w/Z/i— What's that? 

Hugh— Ou, brawny, big, an' weel; 

Beard like a buss, kite like a creel. 
As roond an' soond as ony wheel 

Ye ever chappit — 
A buirdly, business, wice-like chiel 
As ever stappit. 

Smith — An' weel pat on? 

Hugh — The best o' claith; 

Coat, breeks — the wast o' England baith; 

An' gowd — 

ist PI. — • Noo, Hughie, tak' a breath ! 

2nd PL — An' gie's 't in plenty ! 

ird P/.—Ca.'t thoosan's ! 
Ifugk — Weel, I'll tak an aith 

At least it's twenty. 



ist PI. — Gude measure ! 
2nd PI. — Lippin' ! 

Zrd PL— To the brim ! 

Smith — An' wha's he this? Lang Geordie Sym? 
This man o' size an' substance, him 

That aye gaed fleein' ? 
'Faith, Hughie, ye're in famous trim 

The nicht for leein' ! 



Come, steer aboot ! wha's aucht this gear ? 
What's wantit wi' the sock-neb here ? 
ist PL — Mair laund. A chap or twa wad near 

Do a' that's wantit. 
Smith — Hughie, we'll no' juist ca' ye lear — 

Tak' it for grantit ! 



Hugh — That's ceevil ! Weel, it's what I ken 
That Geordie's rich amon' rich men, 

Has siller baith to spare an' spen', 

An' speaks forbye 

O' flocks at the far warl's en', 

An' droves o' kye. 

His farm's a coonty, an' his sheep 
The coonty boon's can hardly keep; 
He says a telescope micht sweep 

His ootmost border, 
But ae inch owre it couldna peep, 

Tho' made to order! 

An' then his sheep — 
2nd PL — Wow ! but it's graund 

To hear o' sic a sicht o' laund ! 
What say ye, chaps? we'll mak' a baund, 
An' owre the ocean ! 
\st PL — But hoolie ! an' let's understaund — 

Whaur's this new Goshen ? 

Hugh— It's on the underside i' warl' — 
Smith — Ay, man ? Hoo dae they stick ? 
Jlugh — ■ Daft carle ! 

This earth's a kind o' whirlin' barr'l. 

Some < up, some under; 
It's time aboot wi' ilka wharl, 

An' whaur's the wonder ? 

Owstralia's up when Scotland's doun, 
An' that's when -we're a' sleepin' soun', 
But i' the nicht time we're ca'd roun', 

An' i' the mornin' 
We're up, an' at oor wark, to croon 

The day's adornin' ! 

yd PL — Man, Hughie, but ye've rowth o' wirds, 

They carve the subjec'-theme like swirds — 
Tell us what kin' o' beas' an' birds 
Live thereawa'. 

2nd PL — An' what they gie their hinds an' herds. 

\st PL— Just oot wi't a'. 

Hugh — Weel, first, they've neither craws nor doos, 
But craturs they ca' cockatoos; 
An' then for beas', they've kangaroos 

An' aborigins; 
The folk's a mixtur', I jaloose, 

O' a' religions. 

But brithers a' — there's nae pretence ; 
An' then the kintra's sae immense, 
Ye'll get a farm at sma' expense. 

An' hoose to sleep in; 
In fac', ye juist rin oot your fence 

An' ca' your sheep in, 

There's nane to steer ye whaur ye sattle. 
An' there they breed like Jacob's cattle, 
Till to the boon's they spread an' sprattle, 

Then — owre they rin 
Whaur neither fence o' wire nor wattle 

Can haud them in. 

O then what muntin' an' what ridin' 

The gressy wildernesses wide in, 

To herd the flocks that winna bide in, 

An' keep them clear ! 
There's nae sic guardin' or sic guidin' 

O' cattle here. 

The shepherds i' the saiddle sleep. 
The plains are populous wi' sheep, 
The haill horizon seems to creep, 

An' far ayont it 
They haena even time to keep 

The cattle coontit ! 

Owre a' the region, far an' near, 
There's bleatin' there, an' baain' here; 
Then comes the crap-time o' the year 

When packs are made up, 
An' gowpenfu's o' gowden gear 

Are snugly laid up. 

In this way lang lowse Geordie even 
Has grown a man o' means, an' thriven, 
Staunds twa ell straucht, an' lifts to heaven 

A half-ell beard, 
An' looks as life-like an' as livin' 

As ony laird. 

Part II. 



Smithy as before. Later evening. 

Smith. Hugh. Three Ploughmen. 

Outside at half-door, a Tall Stranger, with a half-ell beard, leading a 

Saddle-horse. 

Tall Stranger — Who owns this hole ? Holloa there — you ! 
Blacksmith or blackguard! 
Smith— What's ado? 

Hugh— It's him ! it's Geordie ! 

Tall St.— Horse to shoe ! 

And look out — there's 't! 
{Quoiting in the iron.) 
Smith — Man, folk hae time to dicht their mou' 

I' th' heat o' hairst ! 



Ca' in your naig ! {Enter Tall Stranger.) 
Hugh — It's Maister Sym ! 

Noo, blacksmith, say 't ! 
Smith — • Hughie, it's him ! 

'Faith, Sir, ye come in ither trim 

Than ance I've kent ye — 
Sym — That's years ago ! 
Smith — — lang, lowse, an' slim ! 

Ay, sir, it's twenty ! 

Sym — Twenty? — a hundred! You don't know 

How much your country clock's gone slow. 
Well, Hugh? What is't to be then? Go? 

Or stay and sterve here? 
" Ay " means — well, look at me ! And " no," 

For ever serve here. 



I leave, and soon ; and not again 
To seek old Scotland o'er the main ; 

My home's on yon Australian plain, 
My hopes are yonder ; 

Why, man, a County breadth's my ain — 
What needs your wonder? 

What has old Scotland done for me? 
Hugh — At least she ga'e ye brains. 

Sym — ■ May be ! 

Hugh — An' banes; an' bu'k. 
Sym — Na — that's a lee, 

The hin'most half o't ! 
The shank she ga'e me for a thie, 
I made a staff o't ! 

Well, and what else? No more, I trow, 
But hip-room on a thistly knowe. 
Or scartin' rocks ahint a plow, 

For a rich neighbour — 
Out yonder, lads, there's room to grow 

An' wealth for labour! 

Take my advice — ye'll ne'er repent it ; 
Your country's yonder if ye kent it ; 
There's Burn-the-wind — he's nearhand faintit 
Ca'in' a shoe on ! 

At his age yonder — 
Smith — He^s contentit ; 

Be joggin' you on ! 

There stands your naig. 
Sym (giving silver) — And there's your pay. 

So, Hughie, you elect to stay- 
Well, wilful man will have his way. 

Good-by — but think on 't. 

(Mounts and rides off.) 
Smith {looking into his loof) — A croon ! 
1st PI. — He rides a bonnie gray. 

S?nith — We'se ha'e a drink on't ! 

(Boy at bellows despatched with pig.) 

2nd PI. — He'd gar ye troo it was a wrang 

To breathe in Scotland. 
ird PI. (to Hugh) — Will ye gang ? 

Hugh — I've lo'ed auld Scotland far owre lang, 
Heart-thirled till her! 
An' what's the gospel o' his sang 
But only siller ? 

Na, na ! that wasna in the plan. 
That's no' the great chief end o' man, 
It's no' get a' the gear ye can 

An' syne content ye; 

But lift what's lyin' to your han' — 
Aneu's a plenty. 

As sweet to me amang the knowes 
Whaur Devon's caller current rows 
To lead the lambs an' ca' the yowes 

As to commaund them, 
As sweet to view the hechts an' howes 

As if I awn'd them. 

Nae fairer warl' I wuss to view, 

Nae loftier path wad I pursue, 

Nae trustier friends than you, an' you, 

I care to hae; 
An' here I wad gang slippin' thro', 

E'en as I dae. 

Here as my mortal hopes expire, 
And ilka earth-born dear desire 
Dees oot, as dees the desert fire. 

Let tranquil age 
Attend me thro' the creepin' tire 

O' life's last stage. 

Here let the sicht o' hill an' field 
The fragrance o' my youth-time yield ; 

Here let me totter doun to eild, 

An' find a grave here — 

What ither than a gowany bield 

Amang the lave here? 

Nae pomp nor passion there appear, 
But winds the growin' laurel steer, 
An' solitary friends draw near 

At antern times 
To drap a saut but silent tear 

Owre Hughie's rhymes ! 



Quod HUGH HALIBURTON. 




GLOSSARY. 

[It is perhaps necessary here to repeat the statement of the Preface, that the dialect 
employed by the Author in the composition of these pastorals, now collected and submitted 
to the Reader, is that variety of the Scottish language which is still in vigorous use among the 
regular inhabitants of the Ochils. It is the Author's mother-tongue and every-day speech. 

Into this speech words and phrases, which are commonly regarded as peculiar to other 
districts of the country, may have been imported — in a perfectly natural way. Thus the migra- 
tion of a shepherd from Tweedside to the Ochils might be sufficient to account for the occasional 
use of a word like "callan"' by a native brother of the crook who happened to have the 
benefit of his acquaintance. The influence of later Scottish literature, too, must not be over- 
looked. Bums, and in a less degree Scott and Wilson, not to mention inferior writers, have 
enriched and, to a great extent, assimilated the various Scottish dialects. 

The orthography of Scottish words is in a very unsatisfactory state. On this subject our 
best authors — who should be our best authorities — shew much mutual disagreement, and even 
considerable inconsistency in their individual practice. Still, use-and-wont has accustomed the 
eye to certain forms which had better be respected ; while, for the less settled forms, a phonetic 
spelling may be sparingly adopted. It may be mentioned in this connection that the forms 
"fra" and "Jame," more commonly written "frae" and "Jim," have been revived from the 
practice of the old "Makkars."' 

Lastly, it will be noticed that whole verses are occasionally presented in English form. 
For this change of form the sentiment of the passage will readily account. An unusually 
elevated or serious train of thought in the mind of a Scottish peasant seems to demand for its 
expression the use of a speech which one may describe as Sabbath Scotch. The Scottish 
accent, of course, is preserved.] 



Ahint, get behind. 
Aiblins, probably. 
Ajee, awry. 
Aneu', enough. 
Antern, occasional. 
Ayont, beyond. 



Ballani, ballad. 

Band an' weepers, signs 

mourning. 
Betler-ser'd, better served. 
Begoud, began. 
Bere, barley. 

N 



of 



( On the) Beer, drinking. 

Beas, beasts. 

Bide, endure. 

Billies, lads, or brothers. 

Bield, shelter, or resting-place. 

Bigg, build. 



98 



GLOSSARY. 



Black-a-viced, dark - complex- 
ioned. * 

Braw, •ttractive, finely 
dressed. 

Braw an' fine, clever and 
serviceable. 

Brawly, well enough. 

Broose, race (at £ountry wed- 
dings). 

Breek-folk, male sex. 

But' al sang, elegy. 

Buirdly, stout and stalwart. 

Bu'k, bulk. 

Burn-the-wind, blacksmith. 

Ca\ drive ; call. 
Caller, cool and clean. 
Caulker, glass of whisky. 
Callari , lad. 
Caiildrifo, always cold. 
Chappit, beat. 
Chiel, young fellow. 
Chaft, jaw. 
Chancy, safe. 
Clash, scandal. 
Cog, dish ; bowl. 
Core, band. 
Command, possess. 
Coup, empty by overturning. 
Cracks, tallcs freely and fami- 
liarly. 
Croon, head. 
Cuist, cast. 

Daiirin', daring. 
Darghi, toiling. 
Dambuird, draughts-board. 
Deep, sound. 



DeeviVs books, playing cards. 

Divots, sod. 

Dicht, wipe. 

Douf an' dowie, dull and dis- 
pirited. 

Dooce, quiet. 

Door, obstinate. 

(E'en be) Doin', just put up 
with. 

Doos, doves. 

Dreigh, slow. 

Drookin', drenching. 

Draigon, paper kite (reference 
to Franklin's device). 

Drouthy, dry. 

Ee-bree, eye-brow. 
Eild, old age. 

Fash, trouble ; put to the 
trouble. 

Fashious, difficult to please. 

Fain, willing. 

Feerin', measurement of the 
rigs, preparatory to plough- 
ing. 

Feursday, Thursday. 

Fiettt a wird, never a word. 

Fit, foot. 

Flichterin', rapid but un- 
steady. 

Fog, moss. 

Forfoughen, exhausted after 
severe exertion. 

Forbye, besides. 

Frem'd, strange. 

Gate o't, v/ay of it. 



Gang, igo (die). 

Gars Vie houp, induces me to 
hope. 

Gey, rathgr'; very. 

Geizen'd, shrunk with drought. 

'Gibbles, tools. 

Gleg, sharp. 

Gby'd, squinting. 

Gowpenfu', two hands full. 

Grozer - busses, gooseberry 
•bushes. 

Greybeard, jar of whisky. 

Growf, stoihach. 

Grauvit, cravat. 

Guizer, masquerader (at Hog- 
manay). 

Hairst, harvest. 

Haill, whole. 

Happit, covered. 

Haiver, absurdity. 

Head, whole ; sum total. 

Herds fl«' hinds, shepherds an' 

ploughmen. 
Heat your house, be of service 

at your house-warming. 
Hielant horn, a larger glass. 
Hiz, or his, us. 
Hogmanay, festival of 31st 

December. 
Howkit, dug. 
Horn, drinMng cup. 
Hoast, cough. 
Hoolie, halt ! 



In the weather, exposed to the 
weather. 

/' the nick, at the precise mo- 
ment. » 

/«///,' into. 

Izzet, zig-zag ; like the letter 
Z in shape. 

Jaloose, suspect. 

Jinkit, eluded. 

yo, dear. 

Joo/i, escape by ducking 
from. 

Jorum, a large whisky mea- 
sure. 

Keekin\ peeping. 
Keep mind, remember. 
Kite, belly. 

Kirkyaird granite, a tomb- 
stone. 
Knock-w'ud, hillwood. 

Lave (the), the rest. 

Lad that awns a dug, shep- 
herd. 

(Mair) Laund, greater width 
between the furrows, as mair 
earth means greater depth of 
furrow. The result is gained 
by a slight displacement of 
the sock — horizontal in the 
former case, vertical in the 
latter. 

Leeve, live. 

Levin, lightning. 

Leglen, a milk pail with v, 
straight handle. 

Lead, a waggon load (of corn). 

Lift, the sky. 



Lippin', brimming. 
Liefu' lane, self alone (left). 
Likly, likely. 

Limmer, a wild reckless fe- 
male. 
Lintie, linnet. 
Lilt, chant. 
Lowin', flaming. 
Loof, palm of hand. 
Lovtit, stooped. 

May, young woman. 

Makkars, poets. 

Mak' ol, match of it. 

Mantit, spoke with impedi- 
ment ; stammered. 

Mendit, reformed. 

Miss'd, the ganger, eluded the 
excise. 

Mutchkin, o. measure of four 
gills. 

Murlin, crumbling. 

Murnins, mournings. 

Naig, naigie, horse. 

Never oot n' bit, remaining in 

one place. 
Nippit, parsimonious. 
Noivte, cattle. 

Pat on, clothed. 

Pechan, breathing heavily. 

Peat reek, turf smoke ; whisky. 

Pig, crock. 

Preen, pin. 

Rair, roar. 
Raxin\ stretching. 
Reengethe ribs, poke the fire. 



Ree, -sensibly excited with 

drink. 
Rowans, mountain*, ashes (or 

their berries). 
Rowth, abundance. 
Rug, tear, pull. 

Sair, severe, or very much. 

Sair comedoon, sore humilia- 
tion. 

Screed, tear. 

Scoog, shelter. 

Score, line, limit. 

Scowther, singe. 

Shor'd, offered. 

Shilpit, meagre ; emacifited. 

Shells, disperses. 

Skirtit, made off. 

(To drive) Shanks Naigie, to 
walk. 

Siller, silver ; money. 

Siccar, sure. 

Sin' syne, since then. 

Silly, weak ; unsuspecting ; 
confiding. 

Skirlin', screaming. 

Slap, gap in fence. 

Slaistei; mess. 

Smuggled, illidtly distilled. 

Soom, swim. 

Soop, sweep. 

Soughin', sighing. 

Snod, tidy. 

Spleuchan, pouch (for tobacco). 

Spang, jump. 

Speel, climb. 

Stonm, stolen. 

Stookit, set up in ricks. 

Stoup, tall narrow pail (for 

holding water). 
Stappit, stepped. 
Spi-ogs, sparrows. 
Suite than syne, early than 

late. 
Swith, swift, 
Swither, hesitation. 
Sprattle, scramble, through 

over-crowding. 
Steer, stir. 



TaK tent, take care. 

Tak^ the gress, fall to the 

ground. 
Tack, le'ase. 
Taks the tide, sets sail. 



Tappit-hen, big bottle of 3 
quarts. 

Telt, told. 

Thole, endure. 

Thie, thigh. 

Thirled, bound (said of cus- 
tomers to a mill). 

Thraw'd, turned away crossly. 

Tint, lost. 

Tint their tale, forgotten their 
history. 

Tod, fox. 

Tooms, empties. 

Trokin\ dealing. 

Tyke, dog. 

Wah'd, spent. 

Warslte, wrestle ; struggle. 



Wauk the nicht, lie awake all 

night. 
Wale, pick. 
Wanter, one on the outlook 

for a wife. 
Water-folk, teetotallers. 
Wast 0' England, broad clotli. 
Wha's aucht, who owns. 
Whummle, tumble. 
Whin-bluine, furze-blossom. 
Whaup, curlew. 
Whit, which. 
(Gude) Wheen elaes, good few 

clothes. 
Witne, belly. 
Woo, or 00, wool. 
Wiiss, wish. 
Weans, little children. 

